Anjing pengutip keemasan

**Anjing pengutip keemasan** ialah satu baka anjing pengutip bersaiz sederhana-besar Scotland. Ia bercirikan sifat lemah lembut dan penyayang dan lapis bulu keemasan ketara. Ia merupakan anjing pekerja dan pendaftaran tertakluk kepada kejayaan penyelesaian ujian kerja. Ia pada umumnya dibela sebagai anjing peliharaan dan merupakan antara baka paling kerap didaftarkan di beberapa buah negara Barat; sesetengah mungkin bertanding dalam pertunjukan anjing atau ujian kepatuhan, atau bekerja sebagai anjing pandu.

Anjing pengutip keemasan ini dibiakbakakan oleh Sir Dudley Marjoribanks di estet beliau di Scotland, Guisachan, pada lewat abad kesembilan anjing. Beliau menyilangkan anjing pengutip berbulu rata dengan spaniel air Tweed, dengan penerapan lanjut seter merah, anjing pengutip Labrador, dan anjing pemburu darah. Ia diiktiraf oleh The Kennel Club pada tahun 1913 semasa tempoh antara perang tersebar ke banyak bahagian dunia.

## Sejarah

Anjing pengutip keemasan dikembangkan di Scotland pada abad kesembilan belas oleh Sir Dudley Marjoribanks (kemudian menjadi Baron Tweedmouth) daripada anjing pengutip berbulu rata yang disilangkan dengan bijaksana dengan spaniel air Tweed dan sesetengah baka anjing British lain. Sebelum penerbitan tahun 1952 bagi buku pembaka sangat terperinci, yang diselenggara dengan teliti oleh Marjoribanks, sebilangan kisah romantis tentang asal usul baka ini diterbitkan.

Pada tahun 1860-an, Marjoribanks berusaha untuk mewujudkan yang, menurut fikirannya, merupakan baka anjing pengutip muktamad di Guisachan, estet beliau di Scotland. Beliau bermula dengan memperoleh seekor anjing pengutip berbulu rata jantan berwarna kuning bernama Nous; Nous lahir pada Jun 1864 dan merupakan satu-satunya anak anjing kuning dalam perinduk yang selebihnya berwarna hitam sepenuhnya. Walaupun jarang, kadang-kadang anak anjing pengutip berbulu rata baka tulen berwarna hati, perang, keemasan, atau kuning dilahirkan ikutan pengawanan dua ekor induk hitam. Pedigri Nous-lah yang menyumbangkan kisah romantis tentang warisan anjing pengutip keemasan. Satu keterangan awal mendakwa bahawa Nous dibeli daripada seorang jurulatih sarkas Rusia di Brighton; satu lagi mendakwa bahawa ia dibeli daripada seorang tukang kasut; dan satu lagi mendakwa bahawa ia dibeli daripada seorang gipsi. Buku pembaka menyatakan bahawa Nous ialah seekor anjing pengutip berbulu rata yang dibiakbakakan oleh Henry Pelham, Earl Chichester ke-3 di estet beliau di Stanmer Park dekat dengan Brighton.

Pada tahun 1868, Nous dikawankan dengan seekor spaniel air Tweed betina bernama Belle, yang direkodkan dalam buku pembaka sebagai anjing yang dilahirkan pada tahun 1863 sebagai anjing daripada "pembiakbakaan Ladykirk". Perinduk daripada pengawanan ini terdiri daripada empat ekor anak anjing kuning: Primrose, Ada, Cowslip, dan Crocus. Anjing betina yang terpilih daripada perinduk ini, Cowslip, dikawankan dengan seekor spaniel air Tweed yang dipanggil Tweed dengan pengawanan yang menghasilkan seekor anak anjing betina yang dipanggil Topsy. Cowslip kemudiannya dikawankan dengan seekor seter merah yang dipanggil Sampson; pengawanan itu menghasilkan anak anjing jantan yang dipanggil Jack. Topsy dikawankan dengan seekor anjing pengutip berbulu rata hitam yang dipanggil Sambo dan seekor anak anjing betina daripada perinduk itu, Zoe, dikawankan kembali dengan Jack dan dua ekor anak anjing daripada pengawanan itu dikekalkan, seekor anjing jantan bernama Nous II dan seekor anjing betina yang dipanggil Gill. Gill dikawankan dengan seekor anjing pengutip Labrador hitam yang dipanggil Tracer dan seekor anak anjing betina daripada pengawanan itu, Queenie, dikawankan kembali dengan Nous II; semua anjing pengutip keemasan diturunkan daripada pengawanan ini. Progeni daripada pelbagai pengawanan ini berbeza-beza dari segi warna daripada hitam legam kepada krim cerah, tetapi anjing berwarna keemasanlah yang dikekalkan dan dikawankan dengan satu sama lain, lalu membentuk ternakan asasi bagi baka anjing pengutip keemasan. Marjoribanks juga diketahui telah menggunakan seekor anjing pemburu darah berwarna pasir dan seekor lagi *labrador* pada tahun-tahun kemudian dalam program pembiakbakaan.

|-
|
|-
|
----

* FCR = Anjing pengutip berbulu rata (***f'''lat-'''c'''oated '''r'''etriever'')
* TWS = [[Spaniel air Tweed]] (***T**weed **w**ater **s**paniel'')
* RS = [[Seter Ireland|Seter merah]] (***r*'ed **s**etter*)
* Lab = [[Anjing pengutip Labrador]] (***Lab**rador retriever*)



Pada tahun 1952, cucu saudara kepada Marjoribanks, [[Giles Fox-Strangways, Earl Ilchester ke-6|Giles Fox-Strangways, *Earl* Ilchester ke-6]], berpasukan dengan Elma Stonex dan bersama-sama mereka mengkaji buku pembaka Marjoribanks. Pada tahun 1960, penyelidikan mereka diterbitkan, dengan mengemukakan semua bukti yang diperlukan untuk menentang semua kisah tentang keleluhuran Rusia. Buku pembaka ini, yang merangkumi tempoh dari tahun 1868 hingga tahun 1890, dipulihara di perpustakaan [[The Kennel Club]] di [[London]]. Pada zaman awal, anjing pengutip keemasan dipanggil "*Flat-coated Retriever, Golden*" ("anjing pengutip berbulu rata, keemasan"). Pada mulanya, anjing pengutip keemasan dianggap sebagai keragaman warna bagi baka anjing pengutip berbulu rata. Pada tahun 1903, [[The Kennel Club]] merekodkan contoh pertama dan menyenaraikannya dalam daftar sama dengan anjing pengutip berbulu rata. Pada tahun 1904, seekor anjing pengutip keemasan memenangi ujian padang dan, pada tahun 1908, contoh pertama dipamerkan dalam [[pertunjukan pengakuran]]. Pada tahun 1911, sebuah kelab baka untuk baka ini di England, iaitu Golden Retriever Club, dibentuk dan baka ini diberi nama baharu, iaitu "*Yellow or Golden Retriever*" ("anjing pengutip kuning atau keemasan"). Mulai saat ini, ia semakin terlihat sebagai baka terpisah daripada anjing pengutip berbulu rata. Hanya mulai tahun 1913, The Kennel Club mula merekodkannya dalam daftar baka terpisah daripada anjing pengutip berbulu rata dan, pada tahun 1920, bahagian "*Yellow or*" ("[...] kuning atau [...]") digugurkan daripada nama baka dan ia secara rasmi dipanggil "*Golden Retriever*" ("anjing pengutip keemasan").

Seorang penggemar bagi baka ini dari awal abad kedua puluh, iaitu Winifred Charlesworth, memainkan peranan penting dalam pengasasan kelab baka dan penjaminan pengiktirafan terpisahnya daripada The Kennel Club. Beliaulah yang merangka piawaian baka pertama, yang diterima pakai oleh The Kennel Club dan, dengan hanya pindaan kecil, kekal pada intinya tidak berubah. Beliau membiakbakakan dan mempamerkan anjing pengutip keemasan [[kejuaraan (anjing)|Juara Pertunjukan]] pertama dan merupakan penyokong kuat untuk pengekakan naluri kerja baka ini dan dikreditkan dengan pempopularannya dalam ujian padang dan pengenalannya kepada ahli sukan tembak.

Pada tahun-tahun selepas [[Perang Dunia Pertama]], kepopularannya meningkat dengan ketara dan, pada tahun 1920-an dan tahun 1930-an, ia tersebar ke kebanyakan bahagian [[dunia Barat]]. [[Canadian Kennel Club]] mengiktiraf baka ini pada tahun 1927 dan [[American Kennel Club]] pada tahun 1932. Contoh pertama didaftarkan di [[Perancis]] pada tahun 1934 dan di [[Australia]] pada tahun 1937. Kepopularan sedunia baka ini di bermakna bahawa ia tidak mengalami nasib malang yang dialami oleh banyak baka anjing British semasa [[Perang Dunia Kedua]] kerana sekatan zaman perang British terhadap pembiakbakaan anjing lebih besar dengan ternakan pembiakbakaan berkualiti mencukupi yang tersedia di seluruh dunia untuk memastikan tiada ciri-cirinya yang hilang. Sejak tahun 1940-an, kepopularannya terus meningkat dan ia telah menjadi salah satu baka anjing paling mudah cam dan paling kerap didaftarkan di dunia Barat.

==Perihal==



===Penampilan===
Anjing pengutip keemasan ialah baka anjing bersaiz sederhana dengan binaan berkuasa; menurut [[piawaian baka]] The Kennel Club, jantan berdiri setinggi  dan betina setinggi . Contoh dewasa sihat biasanya berukuran seberat .

Anjing pengutip keemasan mempunyai kepala lebar dengan [[stop (anjing)|stop]] cukup jelas, mata gelap cukup renggang, muncung lebar dan berkuasa, hidung hitam besar, *flews* berpigmen gelap dan sedikit terkulai, dan telinga bersaiz sederhana yang terletak tinggi-tinggi dan tergantung dengan sedikit lipatan. Lehernya berotot dan agak panjang dengan kulit longgar, bahunya cukup santai dan berbelikat panjang, dan tubuhnya dalam melalui dada dengan rusuk cukup melengkung. Belakangnya biasanya separas dari [[kelasa]] ke [[punggung (haiwan)|krup]] dan ekor panjang dan lurus biasanya terangkat secara merata, kira-kira segaris dengan belakang. Tungkai hadapannya lurus dengan tulang bagus, tungkai belakangnya berkuasa dengan [[sendi stifel|stifel]] cukup bengkok dan paha berotot, dan kakinya mirip kucing.

[[Peristilahan anjing#Tekstur|Lapis bulu ganda]] ialah ciri mudah cam dan mencolok: lapis bulu luarnya panjang, rata, atau beralun dengan jumbai bagus pada tungkai hadapan, sementara lapis bulu bawahnya padat dan menyediakan ketahanan terhadap cuaca. Lapis bulunya dapat memilik sebarang cahaya warna krim, kuning, atau emas; lapis bulunya biasanya menjadi lebih pudat seiring dengan usia. Piawaian baka The Kennel Club melarang lapis bulu berwarna merah atau mahogani, tetapi sedikit helaian bulu putih pada dada diizinkan. Pada asalnya, hanya contoh berwarna kuning atau keemasan diizinkan; ini mengecualikan banyak anjing cemerlang berwarna krim. Untuk mengatasi ini, pada tahun 1936, The Kennel Club meminda piawaiannya untuk menyertakan warna krim. Warna krim, yang pada zaman lebih moden dapat menjadi hampir putih, telah menjadi warna dominan dan amat digemari oleh pempamer [[pertunjukan pengakuran]]. Anjing pengutip keemasan yang dibiakbakakan untuk pertunjukan pengakuran cenderung untuk mempunyai lapis bulu lebih panjang dan lebih halus daripada yang dibiakbakakan untuk kerja sebagai *gundog*.

Piawaian baka The Kennel Club diterima oleh setiap [[kelab kenel]] di seluruh dunia kecuali kelab kenel di Kanada dan di Amerika Syarikat. Piawaian baka di Amerika Utara mensyaratkan anjing lebih tinggi sedikit dan warna krim tidak diizinkan.

===Perangai===
Anjing pengutip keemasan dianggap sebagai baka [[kecerdasan anjing|cerdas]], bersifat lemah lembut, dan sangat penyayang. Seperti yang tipikal dengan baka anjing pengutip, baka ini pada umumnya tenang dan mudah patuh, kerana sangat mudah dilatih dan amat berminat untuk menggembirakan manusianya. Baka ini terkenal sebagai anjing peliharaan dan anjing keluarga cemerlang kerana pada umumnya sangat bertolak ansur terhadap kanak-kanak dan berminat untuk menemani mana-mana anggota keluarga dalam pelbagai kegiatan. Oleh sebab sifat mesranya, baka ini kerap tidak mempunyai naluri penjagaan. Walau bagaimanapun, telah ada juga laporan tentang sesetengah anjing pengutip keemasan sangat agresif dalam susur galur tertentu. Telah ada cadangan bahawa [[genetik agresi|faktor genetik]] sebahagiannya menyebabkan variasi dari segi agresi.

Baka ini biasanya mengekalkan banyak trait dan naluri *gundog*, termasuk deria bau cemerlang dan naluri kuat untuk mengutip; walaupun sesama yang tidak terlatih sebagai *gundog*, ada kebiasaan untuk anjing pengutip keemasan menghadiahi pemiliknya mainan atau objek lain. Berbanding dengan baka anjing pengutip lain, anjing pengutip keemasan biasanya agak lambat matang.

==Kesihatan==
Sebuah kajian United Kingdom tahun 2024 mendapati [[jangka hayat]] median (95% [[sela keyakinan|CI]]) sebanyak 13.2 (13.1–13.2) tahun untuk baka ini berbanding dengan purata 12.7 tahun untuk baka tulen dan 12 tahun untuk [[anjing baka kacuk|baka silang]]. Sebuah kajian Itali tahun 2024 pula mendapati jangka hayat sebanyak 10 tahun untuk baka ini berbanding dengan 10 tahun secara keseluruhan. Sebuah kajian Sweden tahun 2005 mendapati bahawa 22% daripada jumlah anjing pengutip keemasan mati menjelang usia 10 tahun, yang lebih rendah daripada kadar keseluruhan pada 35% daripada jumlah anjing yang mati menjelang usia 10 tahun.

Baka ini terdedah secara luar biasa kepada kanser, dengan sebuah kajian Amerika Syarikat yang mendapati kanser sebagai punca kematian pada hampir-hampir 50% daripada populasi, angka kedua tertinggi dalam kajian itu. Beberapa buah kajian Eropah mendapati prevalens jauh lebih rendah (20%–39%), yang mungkin mencerminkan pencapahan genetik ketara antara populasi Amerika dengan populasi Eropah. Ia terutamanya terdedah kepada [[hemangiosarkoma]] dan [[limfoma pada haiwan|limfoma]], dengan anggaran risiko sepanjang hayat sebanyak 1 dalam 5 untuk hemangiosarkoma dan 1 dalam 8 untuk limfoma. [[Prevalens]] tinggi bagi kematian akibat kanser sesama anjing pengutip keemasan mungkin sebahagiannya mewakili kekurangan penyakit kongenital lain. Sebuah kajian United Kingdom mendapati bahawa kemungkinan (95% CI) [[neoplasia]] [[metastasis]] pada baka ini adalah 4.86 (2.48–9.50) kali lebih tinggi berbanding dengan kemungkinan neoplasia metastasis dalam sebuah populasi kawalan besar bagi anjing dengan [[implan mikrocip (haiwan)|mikrocip]] Petlog di negara itu.

Anjing pengutip keemasan mempunyai predisposisi genetik terhadap [[hipotiroidisme pada anjing|hipotiroidisme primer]]; semakan tahun 2015 bagi 5 buah kajian mendapati bahawa anjing pengutip keemasan merangkumi 17% daripada jumlah kes.

[[Iktiosis]] bukan epidermolisis disebabkan oleh suatu trait [[resesif autosom]] pada anjing pengutip keemasan. Suatu mutasi pada gen *PNPLA1* merupakan punca.

==Kegunaan==

Anjing pengutip keemasan ialah salah satu baka [[anjing teman|anjing pendamping]] yang paling lazim dibela di dunia Barat dan kerap menjadi antara sepuluh baka anjing teratas menurut bilangan pendaftaran di United Kingdom, di Amerika Syarikat, di Australia, dan di Kanada. Ia merupakan petanding kerap dalam [[pertunjukan anjing]]; susur galur pertunjukan berasingan bagi baka ini telah dikembangkan. Anjing ini dapat dilatih sebagai [[anjing pandu]] dan [[anjing terapi]] dan boleh bertanding dalam [[ujian kepatuhan]] dan [[sukan anjing]] lain.

Anjing pengutip keemasan masih digunakan sebagai *gundog* oleh ahli sukan sebagai teman perburuan di padang dan untuk bertanding dalam [[ujian padang]]. Ia lebih banyak digunakan untuk pengutipan burung buruan darat seperti [[geros]] dan [[seruk]] berbanding dengan untuk pemburuan unggas liar. Yang digunakan sebagai *gundog* biasanya daripada susur galur pekerja yang dibiakbakakan khusus untuk kegunaan padang; anjing daripada susur galur anjing peliharaan atau pertunjukan jarang sesuai. Anjing pengutip keemasan dengan lapis bulu ganda padat tradisional adalah sangat sesuai untuk kerja dalam keadaan sejuk dan basah, kerana lapis bulunya menyediakan rintangan air dan penebatan. Berbanding dengan baka anjing pengutip lain, anjing pengutip keemasan bukan perenang kuat; lapis bulu panjangnya menyebabkannya terduduk rendah-rendah di dalam air semasa berenang.

Anjing pengutip keemasan lebih jarang digunakan oleh ahli sukan sebagai teman perburuan berbanding dengan [[anjing pengutip Labrador]]. Salah satu sebabnya ialah bahawa baka ini pada umumnya agak lambat matang, khususnya berbanding dengan *labrador*; kerap apabila anjing pengutip keemasan masih dalam latihan asasi, *labrador* pada usia sama telah pun menamatkan satu musim perburuan. Satu lagi ialah lapis bulu panjangnya, yang memerlukan lebih banyak penyelenggaraan dan pendandanan daripada *labrador*, khususnya selepas bekerja dalam keadaan berlumpur atau di dalam semak tebal, kerana bulu panjangnya lebih cenderung untuk memungut kotoran dan gerigis. Lebih banyak anjing pengutip keemasan dibiakbakakan sebagai anjing peliharaan atau untuk gelanggang pertunjukan berbanding dengan untuk perburuan. Oleh itu, ada kesukaran untuk ahli sukan mencari anak anjing yang dibiakbakakan daripada susur galur pekerja terbukti.

==Anjing pengutip keemasan terkenal==
* [[Liberty (anjing)|Liberty]], [[haiwan peliharaan presiden Amerika Syarikat|haiwan peliharaan presiden]] milik Presiden [[Gerald R. Ford]]
* [[Bailey (anjing)|Bailey]], haiwan peliharaan milik calon presiden Amerika Syarikat tahun 2020 [[Elizabeth Warren]]
* [[Orca (anjing)|Orca]], penerima [[Pingat Emas PDSA]] untuk keberanian
* [[Mayor Max II|Mayor Max]], Datuk Bandar [[Idyllwild–Pine Cove, California|Idyllwild]], California yang dilantik
* [[Buddy (anjing pelakon)|Buddy]], anjing pelakon dalam filem *Air Bud''

## Catatan

### Catatan penjelasan

## Rujukan

## Bacaan lanjut

* 
* 
*